Aber mer sind jo do nid binre Truurred, bim  Begräbnis vo de Sozialdemokratie, sondern anre 1. Mai-Fiir und dorum isch jtz gnueg trüebi Fiige gspelt. Zum Glück hed nämli d SP aber ihres Profil bewahrt! Klar chönd d Medie irgendwelchi Grabekämpf ufbeschwöre, üs ufteile i Hippies, Sozialliberali, Rotgrüeni, Sozialprogressive, Sozialkonservativi, Gwerkschafter, Alt-68er, Alt-80er, JUSOs, Seniore, alti Linggi, neui Linggi, fuuli Linggi und Rotwii-Linggi, aber trotzdem teile alli Sozialdemokrate i de Schwiiz die gliche Überzügige. D SP isch die gröscht kritischi  Chraft i de demokratische Landschaft vo de Schwiiz.